ஒருமுறை அவங்க எனக்குப் பழைய பிக்சர் ஒண்ணு ஷேர் பண்ணியிருந்தாங்க. அதைப் பார்த்துட்டு நான் ரொம்பவே ஆச்சர்யப்பட்டேன். காரணம், அதுல திருநங்கைகள் அவங்களோட ஒரிஜினாலிட்டி மாறாம, அவங்க அவங்களாவே இருந்தாங்க. அதுதான் அவங்களோட உண்மையான முகம்னு இப்போ இருக்கிற பல பேருக்குத் தெரியாது. எனக்கும்தான்! அகலமான தோள்பட்டை, முரட்டு முகம், தாடி, மீசை, கிருதா இதுலாம் அப்படியே இருந்துச்சு. அவங்களோட உடலமைப்பையும் அவங்க மாத்திக்கலை. ஆனா, அவங்களும் மேக்கப் போட்டிருந்தாங்க. இல்ல இல்ல... கொஞ்சமா மெருகேத்திக்கிட்டாங்க. மீசைக்குமேல புல்லாக்கு, கிருதாவுக்குப் பக்கத்துல ஜிமிக்கி, வகுடெடுத்துச் சீவிய முடி, கையில வளையல், கால்ல கொலுசுனு அவ்வளவு அழகு! இதுதான் அவங்களுக்கான அடையாளம்னு அந்த போட்டோ பார்த்ததும்தான் புரிஞ்சது.